钦定古今图书集成/历象汇编/乾象典/第075卷 > 《尔雅》 > 《释天》
## 钦定古今图书集成/历象汇编/乾象典/第075卷 > 《尔雅》 > 《释天》

天气下，地不应曰《雺》。

〈注〉言蒙昧：〈疏〉郭云：“言蒙昧。《洪范》云：曰雺。”《郑注》云：“雺声近蒙。”《诗》“零雨其蒙。”则雺是天气下降，地气不应蒙暗也。

地气发，天不应曰“雾”，雾谓之“晦。”

〈注〉《言晦冥》：〈疏〉郭云：“言晦冥，《月令》：‘仲冬行夏令，氛雾冥冥’。郑云：‘霜露之气，散相乱也’。然则地气发而上天，不应之，则为氛雾。雾又名晦。《春秋》僖十五年：‘己卯，晦，震夷伯之庙’。公羊、《穀梁》皆云‘晦冥也’是矣。”